Marcus Fabius K.f. Vibulanus

Marcus Fabius K.f. Vibulanus  (nescimus, quando natus sit, mortuus est anno 477 a.C.n.) senator Romanus saeculi 5 a.C.n. fuit.

Familia
Marcus Fabius filius cuiusdam Kaesonis senatoris e gente Fabia fuit. Fratres eius Kaeso Fabius K.f. Vibulanus, consul annorum 484, 481, 479 et Quintus (consul annis 485 et 482) fuerunt. Ipse filium Quintum Fabium Vibulanum habuit, qui annis 467, 465 atque 459 consul eratDer Neue Pauly, Stuttgardiae 1999, T. 4, c. 375.. 

Cursus honorum
Marcus annis 483 et 480 consul rei publicae Romanae erat. Primo consul anno 483 cum collega Lucio Valerio Potito contra voluntatem tribuni plebis Gaii Maenii extra pomerium milites conscripsitTitus Livius II 42,7 et tum contra Veientes et Volscos certavitTitus Livius II 42,7-11. Consul iterum - nunc cum Gnaeo Manlio P.f. Cincinnato creatus anno 480 a.C.n. iterum bellum Veiis et Volscis intulit et eos vicit. Quod autem et frater Quintus et consul collega tum cecidissent, triumphum ei senatu tributum agere non voluitTitus Livius II 43,11 - 47,12. Anno 477 cum aliis e gente sua pugna apud flumen Cremeram facta a Veiientibus insidiis necatus estDiodorus Siculus XI 53,6.

Notae

Categoria:Nati saeculo 6 a.C.n.
Categoria:Senatores
Vibulanus, Marcus K.f.
Categoria:Mortui 477 a.C.n.